jkorsvik/nowiki_second_scrape_merged huggingface dataset:
Epenwöhrden

Epenswöhrden er en kommune i kretsen Ditmarsken i delstaten Schleswig-Holstein i Tyskland. Epenswöhrden ligger i Midtre Ditmarskens amt, og var en del av Meldorflands amt før sammenslåingen den 1. januar 2008.


== Referanser ==


== Eksterne lenker ==
Offisielt nettsted 
(en) Epenwöhrden – kategori av bilder, video eller lyd på Commons
Kirsebærreke

Kirsebærreke er en art i gruppen Atyidae. Det er en altetende ferskvanns reke som blir opptil 2.5 cm lang og lever i ett til to år.


== Kjønnsforskjeller ==
Hannen er mindre og ikke så fargerik som hunnen.Hannen blir 20mm og hunnen blir 25mm. Ofte kan man se en gul «sal» på hunnen; det man ser er eggene som utvikles i egglederne.


== Akvaristikk ==
Kirsebærreke trives med en temperatur mellom 18 og 25 °C og en pH mellom 6,3 og 8,2.
Den er ikke aggressiv, men tar alt av fôr. De trenger mye grønt i maten og er gode algeetere. 


=== Oppdrett ===
Så lenge det er en hann og en hunn i et akvarium, og ingen predatorer, vil kirsebærrekene formere seg. Hunnen bærer de befruktede eggene under halen til de klekkes. Nyklekkede kirsebærreker ser ut som miniatyrutgaver av foreldrene.


== Eksterne lenker ==
(en) kirsebærreke – oversikt og omtale av artene i WORMS-databasen 
(en) kirsebærreke i Encyclopedia of Life 
(en) kirsebærreke i Global Biodiversity Information Facility 
(en) kirsebærreke hos NCBI 
(en) Kategori:Neocaridina heteropoda – bilder, video eller lyd på Wikimedia Commons
Lessebo kommune

Lessebo kommune er en kommune i Kronobergs län i landskapet Småland i Sverige. Kommunens administrasjonssenter ligger i Lessebo.


== Tettsteder ==
Lessebo kommune har fire tettsteder. I tabellen oppgis antall innbyggere per 31. desember 2010.


== Referanser ==
Fedderingen

Fedderingen er en kommune i kretsen Ditmarsken i delstaten Schleswig-Holstein i Tyskland. Fedderingen ligger i Eiderens amt, og var en del av Hennstedts amt før sammenslåingen den 1. januar 2008.


== Referanser ==


== Eksterne lenker ==
Offisielt nettsted 
(en) Fedderingen – kategori av bilder, video eller lyd på Commons
Frestedt

Frestedt er en kommune i kretsen Ditmarsken i delstaten Schleswig-Holstein, Tyskland. Frestedt ligger i Burg-Sankt Michaelisdonns amt, og var en del av Burg-Süderhastedts amt før sammenslåingen den 1. januar 2008.


== Referanser ==


== Eksterne lenker ==
Offisielt nettsted 
(en) Frestedt – kategori av bilder, video eller lyd på Commons
Ljungby kommune

Ljungby kommune er en kommune i Kronobergs län i landskapet Småland i Sverige. Kommunen har grenser til nabokommunene Alvesta, Älmhult og Markaryd i Kronborgs län, Laholm, Halmstad og Hylte i Hallands län og Gislaved og Värnamo i Jönköpings län. Kommunens administrasjonssenter ligger i Ljungby.


== Geografi ==
Store områder med skogskledd morenemark og mange innsjøer og myrer. I vest omfatter kommunen store deler av Sveriges 10. største innsjø, Bolmen. Innlandsøya Bolmsö i Bolmen er Smålands største øy. I øst ligger innsjøen Möckeln på grensa mot nabokommunen Älmhult. Elva Lagan renner gjennom kommunen fra nord til sør.
E4 og Riksväg 25 går gjennom kommunen.


== Tettsteder ==
Ljungby kommune har åtte tettsteder. I tabellen oppgis antall innbyggere per 31. desember 2010.


== Notable personer fra Ljungby kommune ==
Folke Fridell (Forfatter)
Ingvar Kamprad (Grunnlegger av IKEA)
Peter Westerstrøm (Massemorder)
Rade Prica (Fotballspiller)


== Kuriosa ==
I 1986 omkom bassisten Cliff Burton i bandet Metallica da turnébussen til bandet velta på E4 to mil nord for Ljungby, ved Dörarp. En minnestein er reist på stedet.


== Vennskapskommuner ==
 Pemar, Finland
 Silute, Litauen
 Ås, Norge


== Referanser ==


== Eksterne lenker ==
Offisiell hjemmeside for Ljungby kommune
Harald Børsting

Harald Børsting (født 4. oktober 1952 i Skive i Danmark) er formann for dansk LO.
Harald Børsting har vært aktiv i fagbevegelsen siden 1974, hvor han første gang ble tillitsmanm på fiskefabrikken Priess & Co i Glyngøre. Virksomheten er senere blitt en del av Royal Greenland. I 1980 ble han avdelingsformann i SiD i Nordsalling, og i 1983 ble han opplysningskonsulent i SiD. Han ble i 1989 utdannelsessekretær samme sted. I 1995 kom han inn i ledelsen av dansk LO som sekretær og forretningsutvalgsmedlem. Siden 2003 har han vært medlem av den daglige ledelse og hovedbestyrelsen. 
Harald Børsting har siden 1980-tallet særlig arbeidet med arbeidsmarked og sysselsetting, og siden 1995 har han spilt en stor rolle i forhandlingene om arbeidsmarkedsreformer, først i 1998 under den daværende SR-regjering og senest i 2002 under VK-regjeringen.
I mange år har Børsting dessuten vært formann for Arbejdermuseet og Arbejderbevægelsens Bibliotek og Arkiv, ABA.
Ved LOs kongress i 2007 ble Harald Børsting valgt som ny formann efter Hans Jensen.


== Eksterne lenker ==
(en) Harald Børsting – kategori av bilder, video eller lyd på Commons
Markaryd kommune

Markaryd kommune er en kommune i Kronobergs län i landskapet Småland i Sverige. Kommunens administrasjonssenter ligger i Markaryd.


== Tettsteder ==
Markaryd kommune har fire tettsteder. I tabellen oppgis antall innbyggere per 31. desember 2010.


== Referanser ==
Friedrichsgabekoog

Friedrichsgabekoog er en kommune i kretsen Ditmarsken i den tyske delstaten Schleswig-Holstein. Friedrichsgabekoog ligger i Büsum-Wesselburens amt, før 2008 i Wesselburens amt. Ved utgangen av 2013 hadde Friedrichsgabekoog anslagsvis 49 innbyggere, basert på folketellingen i 2011.

Følger man klokken fra nord, grenser Friedrichsgabekoog til Wesselburener Deichhausen, Wöhrden, Nordermeldorf, Warwerort, Oesterdeichstrich og Reinsbüttel.
Friedrichsgabekoog er en polder som ble skapt ved landvinning og bygging av diker i 1714. Polderen het opprinnelig Wasmerskoog, og var ment som en del av en beskyttende landforbindelse mellom Wesselburen og Büsum. Mellom polderen og havet ligger nå Warwerort. For kirkelige formål har kommunen den evangelisk-lutherske St. Nicolai-Kirche i Wöhrden som sognekirke.
Bundesstraße 203 mellom Büsum og Heide passerer gjennom Friedrichsgabekoog.
Hermann Kahlcke, nasjonalliberal representant i Landdagen og Riksdagen mellom 1895 og 1903, ble født i Friedrichsgabekoog.


== Referanser ==


== Eksterne lenker ==
Offisielt nettsted 
(en) Friedrichsgabekoog – kategori av bilder, video eller lyd på Commons
Tingsryd kommune

Tingsryd kommune er en kommune i Kronobergs län i landskapet Småland i Sverige. Kommunens administrasjonssenter ligger i Tingsryd.


== Tettsteder ==
Tingsryd kommune har åtte tettsteder. I tabellen oppgis antall innbyggere per 31. desember 2010.


== Referanser ==
Pachliopta pandiyana

Pachliopta pandiyana er en sommerfugl i familiegruppen svalestjerter. Den lever i India.


== Utseende ==
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.


== Levevis ==
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Pachliopta pandiyana tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Pachliopta
Pachliopta pandiyana Moore, 1881
synonymer: Atrophaneura pandiyana Pachlioptera pandiyana


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Pachliopta pandiyana i Encyclopedia of Life 
(en) Pachliopta pandiyana i Global Biodiversity Information Facility 
(en) Pachliopta pandiyana hos NCBI 
(en) Kategori:Pachliopta pandiyana – bilder, video eller lyd på Wikimedia Commons 
Pachliopta pandiyana – detaljert informasjon på Wikispecies 
Pachliopta (Atrophaneura) pandiyana – www.nic.funet.fi/
Nådeløse gater

Nådeløse gater (originaltittel: Thief, også kjent under tittelen Violent Streets) er en amerikansk kriminal-thriller fra 1981 regissert og skrevet av Michael Mann. Filmen handler om en juveltyv som blir presset av mafiaen til å delta på et diamantkupp. Men når de truer hans nærmeste blir han tvunget til å ta et endelig oppgjør med dem. Hovedrollen spilles av James Caan. Manus er basert på en selvbiografisk bok fra 1975 skrevet av den amerikanske juveltyven John Seybold.


== Handling ==
Frank er en profesjonell tyv om natten, men en respektabel fyr om dagen. Han har spesialisert seg på skapsprengning og opererer helst alene, men presses etterhvert hardt av Chicagos mafia til å delta på et større diamantkupp. Da han forsøker å trekke seg ut av mafiaens klør blir både hans venn og hans kjæreste utsatt for trusler. Når hans venn blir drept skjønner han at det eneste alternativet er å ta et endelig oppgjør med mafiaen.


== Om filmen ==


=== Popularitet og økonomi ===
Nådeløse gater innbragte $11,5 millioner i USA og havnet på en 62-plass over de mest innbringende kinofilmene i USA i 1981.Produksjonskostnadene var på $5,5 millioner.


=== Anmelederne ===
Den ble godt mottatt av anmelderne, noe som gjenspeiles i at den har fått 96 % på Rotten Tomatoes. Den amerikanske filmanmelderen Roger Ebert gav den 3,5 av 4 stjerner.


=== Priser ===
Den ble nominert til Gullpalmen ved Filmfestivalen i Cannes.


== I rollene ==
(utvalg)

James Caan ....  Frank
Tuesday Weld ....  Jessie
Willie Nelson ....  Okla
James Belushi ....  Barry
Robert Prosky ....  Leo
Tom Signorelli ....  Attaglia
Dennis Farina ....  Carl


== Referanser ==


== Eksterne lenker ==
(en) Nådeløse gater på Internet Movie Database 
(no) Nådeløse gater hos Filmfront 
(sv) Nådeløse gater i Svensk Filmdatabas 
(da) Nådeløse gater i Danmark Nationale Filminstitut 
(fr) Nådeløse gater på Allociné 
(nl) Nådeløse gater på MovieMeter 
(en) Nådeløse gater på AllMovie 
(en) Nådeløse gater på Turner Classic Movies 
(en) Nådeløse gater på Rotten Tomatoes 
(en) Nådeløse gater på Metacritic
Åseda

Åseda er et tettsted i Kronobergs län i Småland i Sverige. Det er Uppvidinge kommunes administrasjonssenter. I 2010 hadde tettstedet 2 430 innbyggere.


== Referanser ==
Älmhult kommune

Älmhult kommune er en kommune i Kronobergs län i landskapet Småland i Sverige. Kommunens administrasjonssenter ligger i Älmhult.


== Tettsteder ==
Älmhult kommune har fem tettsteder. I tabellen oppgis antall innbyggere per 31. desember 2010.


== Befolkningsutvikling ==


== Referanser ==
Viftereker

Viftereker er en gruppe tifotkrepser som består av mellom 7,5 og 12,5 cm store reker som finner føde ved å filtrere vannet. 


== Akvaristikk ==
Viftereker er harmløse ovenfor de andre dyrene i akvariet, da de har filtervifter i stedet for klør. De trenger strømninger i vannet for å få i seg føde, så de kan bare anbefales for kar med filterpumper. De klatrer vanligvis opp for å nå nærmest mulig strømmen fra filteret. Hvis man planlegger å ha viftereker i akvariet, bør man tilrettelegge med steiner, røtter eller høye planter som rekene kan sitte og filtrere på.
I naturen eter de fytoplankton og dyreplankton, men som oftest har akvarier under 40 liter eller akvarier som har gått i mindre enn et halvt år, ikke nok av disse til at viftereker vil klare seg. Hvis vifterekene observeres letende etter mat på bunnen, er det et tegn på at det ikke er nok i vannet. I slike tilfeller kan man løse opp algetabletter for harniskmaller i vann og fôre rekene med. Dette kan man gjøre med en dråpeteller for å treffe viftene direkte. Når man fôrer på denne måten risikerer man å forurense akvarievannet da rekene ikke fanger alt. Man bør derfor følge nøye med på vannverdiene (ammonium, nitritt og nitrat-nivåene) når man går frem på denne måten.


== Eksterne lenker ==
(en) viftereker – oversikt og omtale av artene i WORMS-databasen 
(en) viftereker i Global Biodiversity Information Facility 
(en) viftereker hos NCBI 
(en) Kategori:Atyopsis – bilder, video eller lyd på Wikimedia Commons 
Atyopsis – zipcodezoo.com
Atyopsis – biolib.cz
Atyopsis - barcodinglife.uoguelph.ca
Atyopsis – gbif.org
Håkon Särnblom

Håkon Särnblom (født 3. mars 1966 i Oslo) er en norsk tidligere basketballspiller og friidrettsutøver (høydehopp) som representerte klubbene IK Tjalve og Minerva.
Särnblom var med på en rekke internasjonale stevner og mesterskap. Han ble nummer ti i EM innendørs i 1988 i Budapest, nummer fjorten i innendørs-EM i Glasgow i 1990 og nummer seks i innendørs-EM i Paris i 1994. Karrierens beste plassering i et internasjonalt mesterskap kom i EM i Helsingfors, utendørs i 1994. Her ble han nummer fire med karrierens beste hopp på 2,31 meter, men kom i skyggen av treningskamerat Steinar Hoen som vant, og ble europamester. Särnbloms hopp plasserer han på andreplass på statistikken over norges beste høydehoppere gjennom tidene.
Han ble også nummer ti i innendørs-VM i Barcelona i 1995. Särnblom deltok i flere mesterskap, deriblant Sommer-OL 1992, VM i friidrett 1991 og VM i friidrett 1995, men nådde ikke finalene i disse mesterskapene.Han ble norsk mester fem ganger, i 1986, 1988–1990 og 1992.Han spilte også basketball for eliteserieklubben Ullern Basket som han vant Norgesmesterskapet med i 1996.Han var gift med tidligere høydehopper, verdensmester og norsk rekordholder, Hanne Haugland frem til 2015.


== Medaljer i norske mesterskap ==


== Referanser ==


== Eksterne lenker ==
(en) Håkon Särnblom – Olympedia 
(en) Håkon Särnblom – Sports-Reference (OL-resultater – arkivert) 
(en) Håkon Särnblom – World Athletics
Dråpeteller

En dråpeteller eller pipette er et laboratorieinstrument for å transportere og dosere væske. Teknikken i dråpetelleren går på at væsken suges opp i et rør ved hjelp av undertrykk og tømmes ut igjen med trykk. Ofte brukes en peleusball til formålet.


== Typer av dråpetellere ==
Det finnes mange typer dråpetellere, og de kan lages av glass eller plast. Noen pipetter er beregnet til å måle et bestemt volum meget presist, mens andre ikke har graderinger i det hele tatt.
John av Worcester

John av Worcester (død ca. 1140) var en engelsk munk og krøniker. Han var forfatter av krøniken Chronicon ex chronicis, et verk som tidligere ble tilskrevet Florence av Worcester. Om personen John av Worcester vet vi bortimot ingenting, bortsett fra at han sannsynligvis levde og var munk i Worcester, ikke langt fra Wales, og kanskje aldri forlot hjemstedet.
Chronicon ex chronicis begynner med skapelsen, slik mange krøniker gjorde, og blir avsluttet med året 1140 da han kanskje døde. Det ble tidligere antatt at det var kun den siste delen som faktisk var blitt skrevet av ham, men historikerne mener nå at han er ansvarlig for det meste av verket.
Krønikens kronologiske ramme ble lånt fra Marianus Scotus’ krønike. Det er antatt at John må ha benyttet seg av rekke andre kilder som nå har gått tapt. En av disse var en versjon av Den angelsaksiske krønike og han kan ha delt en tapt kilde sammen med William av Malmesbury ettersom sistnevntes Gesta regum anglorum har tilsvarende informasjon som ikke er funnet i andre verker. Antagelig må John også ha støttet seg på lokal kunnskap.
I Chronicon ex chronicis finner man den første kjente illustrerte opptegnelse av solflekker:

«I det tredje året av Lothar, romernes keiser, i de tjueåttende året av kong Henrik av de engelske... på lørdagen den 8. desember viste det seg fra morgenen og til kvelden to svarte sfærer mot solen».Denne opptegnelsen som han nedtegnet for året 1128 ettersom han fant synet minneverdig og kanskje illevarslende. Den latinske teksten er omgitt av et fargediagram av solen som markerer posisjonen og størrelsen på de to solflekkene som han hadde sett med sine egne øyne, fem århundrer før teleskopet ble oppfunnet. 


== Referanser ==


== Litteratur ==
John of Worcester (Oversatt av P. McGurk og Jennifer Bray): The Chronicle of John of Worcester: The Annals from 450-1066 Vol 2. Oxford Medieval Texts 1995. ISBN 0198222610
Brett, Martin: «John, monk of Worcester...» i M. Lapidge et al. (red.), The Blackwell Encyclopedia of Anglo-Saxon England. Oxford: Blackwell, 1999. ISBN 0-631-22492-0
Pachliopta phlegon

Pachliopta phlegon er en sommerfugl i familiegruppen svalestjerter. Den lever helt sørøst i Asia.


== Utseende ==
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.


== Levevis ==
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Pachliopta phlegon tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Pachliopta
Pachliopta phlegon (C. & R. Felder, 1864)
synonymer: Papilio phlegon Atrophaneura phlegon


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Pachliopta phlegon i Encyclopedia of Life 
(en) Pachliopta phlegon i Global Biodiversity Information Facility 
(en) Kategori:Atrophaneura phlegon – bilder, video eller lyd på Wikimedia Commons 
Pachliopta phlegon – detaljert informasjon på Wikispecies 
Pachliopta phlegon (Atrophaneura phlegon) – www.nic.funet.fi/
Europavei 74

Europavei 74 går mellom Alessandria i Italia og Nice i Frankrike. Veiens lengde er rundt 240 km.
Trasé fastlagt av UNECE: Nice – Cuneo – Asti – Alessandria.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Ramstad (Nærøysund)

Ramstad er ei bygd i Nærøysund kommune i Trøndelag. Ramstad ligger 33 km sør for Rørvik og 39 km sørvest for Kolvereid (Fv768 (Abelværveien) - Fv769 (Varøyvegen) - Fv770). 
Ramstad er mest kjent for sin skjønne natur, sjarmerende gårder, ville dyr og ikke minst den berømte landskampen mot nabobygda i nord, Steine, som foregår hvert år. 
Ramstad grenser til Abelvær i sør.
Ramstad - Nærøy er en grunnkrets i Nærøysund kommune og har 21 innbyggere pr 1. januar 2021.


== Historie ==
Ramstad har røtter tilbake til vikingtida og Kjetil Høng.


== Severdigheter ==
Kjetil Høngs grav (Kjetilhaugen)
Landskampen (se Ramstadmafiaen)
Kjeksvika (Strand)
Hesthagan (Strand)I området rundt Kjeksvika og Hesthagan finner du den totalfredete Flueblomen


== Referanser ==


== Eksterne lenker ==
Abelvaer.no
Ramstadmafiaen
Eirik Tovsrud Knutsen

Eirik Tovsrud Knutsen (født 24. november 1982 på Kongsberg) er en norsk musiker. Han er keyboardist i det norske bandet Shining, for CC Cowboys, Rebekka Bakken, Anne Grete Preus og Marion Raven. Han spilte fra 2004 i Amund Maarud Band, som i 2006 ble til rockebandet The Grand, hvor han spilte orgel/keyboards og trommer. Han er, og har vært, involvert med en rekke andre artister som Jonas Alaska, Gabrielle, Martin Hagfors, Claudia Scott, Jarle Bernhoft, Ingebjørg Bratland, Odd Nordstoga, Marit Larsen, Maria Mena, Bjørn Eidsvåg, Ronnie Jacobsen, Jim Stärk, Noora Noor, Funky Hot Grits, Big Mama Allpax, Vidar Busk, Tad Robinson/Sven Zetterberg og Oliver Mtukudzi.
Han spiller trommer i prosjektet «Woman Of Heart and Mind - A Tribute To Joni Mitchell», og har også spilt trommer/perkusjon i Kongsberg Storband.


== Diskografi ==


=== CC Cowboys ===
AlbumElsket For Alltid (2020)LivealbumAtheltic Sound Live-Session (2020)
Med KORK i Kollen (2022)SinglerKom Deg Løs (2020)
Gamlebyen (2021)
Bedre Tider (2022)


=== Ronnie Jacobsen ===
AlbumThese Blues In Me (2017)


=== Shining ===
AlbumInternational Blackjazz Society (2015)
Animal (2018)SinglerThe Last Stand (2015)
Last Day (2015)
Animal (2018)


=== Therese Ulvan ===
AlbumHemmelig Begeistra (2013)SinglerNye Gnagsår, Gamle Ski


=== Martin Hagfors ===
AlbumI Like You (2011)


=== The Grand ===
AlbumThe Grand (2007)Singler/EP-erTraveling Bound (2007)
Lust to Win (2007)
The Grand (2007)
Heavy Love (2010)


=== Amund Maarud ===
AlbumElectric (2011)
Dirt (2012)
Volt (2015)SinglerYour Love (2011)
Dirty Laundry (2012)
Shine It All Around (2013)
Her Favorite One (2013)
Sticky/Love That Burns (2015)
No Love Between Us/Wildchild (2015)


=== Big Mama Allpax ===
Small Town Criminals (2011)Deltar påBluestown Records: Christmas in Bluestown (2002)
X-Queen of the Astronauts: Hello, Pretty-Pretty! (2008)
Oðeon: Beauty In Bloom (2012)
Porterville: Porterville (2014)
Porterville: Ludlow Garage (2015)
Orango: The Mules of Nana (2017)


== Referanser ==